Diari Oficial de la Generalitat Valenciana


Sumari del DOGV 3252, del 28-05-1998 (1998/4254)

Convocatòria d'assemblea general ordinària.
-------------------------------------------

### Dades del document

Número de DOGV
:   3252

Data del DOGV
:   28-05-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/4254


Organisme emissor
:   Caixa Rural San Isidro de Castelló, SCOOP Crèd. V.

Tipus de document
:   Convocatòria

Convocatòria d'assemblea general ordinària. [1998/M4254]
  
En compliment de l'acord adoptat pel Consell Rector d'aquesta entitat i de conformitat amb l'establit legalment i estatutàriament, es convoquen tots els socis d'aquesta caixa rural per a realitzar assemblea general ordinària, el pròxim dia 16 de juny (dimarts) a les 19.00 hores, en primera convocatòria i a les 19.30 hores en segona, en aquesta ciutat, al Teatre del Raval, local situat al carrer del Comte Pestagua, número 38, per a tractar dels distints punts del següent:
  
Ordre del dia
  
1. Examen de la gestió social. Aprovació, si escau, dels comptes anuals corresponents a l'exercici econòmic de 1997.
  
2. Acords sobre la distribució de resultats.
  
3. Aprovació, si escau, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior i Pla d'Inversions i Despeses del dit fons per a l'exercici en curs.
  
4. Nomenament de Coopers & Lybrand com a auditor extern, per a la verificació dels comptes anuals corresponents a l'exercici econòmic en curs.
  
5. Modificació dels Estatuts Socials d'aquesta caixa rural, proposta de canvi de la raó social, d'ampliació de l'àmbit territorial de l'activitat cooperativitzada i adaptació d'aquests al que regula el Decret 2/1997, de 7 de gener, relatiu a les cooperatives de crèdit de la Comunitat Valenciana, a l'igual que al que disposa la Llei 3/1995, de 2 de març, de Modificació de la Llei de Cooperatives de la Comunitat Valenciana.
  
6. Habilitació al Consell Rector perquè per si mateix puga completar, adequar o esmenar el text estatutari aprovat, en la mesura necessària per a poder complir les indicacions o esmenar les dificultats que puga formular al dit text l'Institut Valencià de Finances o els registres competents en ordre a la seua autorització, qualificació i inscripció.
  
7. Elecció per a la renovació estatutària de membres titulars i suplents del Consell Rector, així com per a la designació dels integrants de la Comissió de Recursos.
  
8. Suggeriments i preguntes al Consell Rector.
  
9. Decisió sobre l'aprovació de l'acta. Designació de socis a l'efecte.
  
Castelló de la Plana, 18 de maig de 1998.- El president: Francisco Pardo Pascual.
  
Nota: d'acord amb el que disposen els articles 21 i 29 de la Llei de Cooperatives de la Comunitat Valenciana i l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a la resta de propostes sobre les quals ha decidir l'assemblea, com, així mateix, l'informe del Consell Rector sobre la proposta de modificació i adaptació dels Estatuts Socials, es troben a disposició dels socis al domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci de la present convocatòria i fins al dia de realització de l'assemblea, tenint els socis, així mateix, dret a rebre gratuïtament, després de sol·licitar-ho per escrit, còpia dels indicats documents.